**Upisi u prvi razred osnovne škole,**

**školska godina 2015./2016.**

Procjena zrelosti djece za upis u prvi razred osnovne škole za školsku godinu 2015./2016. obavljat će se u **Osnovnoj školi Vukovina, Školska 20** i u područnim školama : **Bukevje, Buševec, Mraclin, Novo Čiče, Rakitovec i Veleševec** ( upisno područje prema mjestu prebivališta odnosno prijavljenog boravišta) prema pozivu Osnove škole Vukovina koji će dobiti pojedinačno svaki roditelj. Ukoliko roditelj ne dobije poziv, a prebivalište, odnosno boravište djeteta je na upisnom području OŠ Vukovina, potrebno je kontaktirati školu. Procjena u školi će se obavljati od **4. svibnja** **2015.**

Ukoliko dijete ne može pristupiti utvrđivanju psihofizičkog stanja djeteta, roditelj je dužan **najkasnije do 30.5.2015**. god. o tome obavijestiti Stručno povjerenstvo Škole

(čl.5. st. 6. Pravilnika), odnosno pedagoginju ili defektologinju u školi.

Utvrđivanje psihofizičkog stanja djeteta provodi se isključivo u osnovnoj školi kojoj dijete pripada prema upisnom području (upisno područje prema mjestu prebivališta odnosno prijavljenog boravišta prema čl. 5. st.4. Pravilnika i čl.17. 18. Zakona o odgoju i obrazovanju u osnovnoj i srednjoj školi). Prilikom dolaska s djetetom na upis u školu, potrebno je donijeti djetetov OIB.

U prvi razred osnovne škole upisivat će se djeca koja do 1. travnja 2015. godine imaju navršenih 6 godina života.

Iznimno, na zahtjev roditelja ili staratelja i prijedlog stručnog Povjerenstva, u prvi razred se može upisati i dijete koje do kraja tekuće godine navršava šest (6) godina- prijevremeni upis temeljem rješenja Ureda državne uprave u Zagrebačkoj županiji, Služba za društvene djelatnosti, Ispostava Velika Gorica, Trg kralja Tomislava 34, II kat soba 224, tel: 6224 970; 6254 021; e-mail: udu.vg@email.t-com.hr. U tom slučaju roditelj /staratelj podnosi zahtjev Uredu državne uprave u Zagrebačkoj županiji najkasnije do 31.3.2015. Zajedno sa zahtjevom roditelj prilaže: rodni list i uvjerenje o prebivalištu za dijete, te mišljenje stručnog tima predškolske ustanove o psihofizičkom stanju djeteta.

Osim provjere zrelosti u školi, obavezno je i utvrđivanje psihofizičkog stanja djeteta koje će provesti u Službi za školsku medicinu**, dr. Andrea Kružić Lulić ( Dom zdravlja Velika Gorica, Školska ambulanta, tel: 6227-555 )**. Narudžbe za upis se vrše osobno u ambulanti parne datume 8-12 h, a neparne datume 14-18 h počevši od 1.3.2015.

Za sve detalje oko upisa roditelji se mogu javiti u stručno-razvojnu službu OŠ Vukovina na broj telefona **6230 118**.